《雪中访胡次鱼因览新诗次其韵》
宋代·王庭圭

天涯流落与谁同，雅什重闻正始风。文阵向来无敌手，诗坛今孰敢论功。

郢中遗唱人难和，冀北成群马遂空。接屋同邻江上寺，过从犹幸不匆匆。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。